सीमा पार से जारी आतंकी फंडिंग को लेकर NIA का जम्मू-कश्मीर में चार जगहों पर छापा  
NIA का ताबड़तोड़ छापा
आतंकी फंडिंग पर कार्रवाई
चार जगहों पर छापा
आतंकवाद को बढ़ावा देने के लिए सीमा पार से जारी फंडिंग के खिलाफ कार्रवाई करते हुए राष्ट्रीय जांच एजेंसी (NIA)ने उत्तरी कश्मीर के जिले  बारामुला में 4 जगहों पर छापे मारे हैं. सूत्रों के मुताबिक कुछ घरों की तलाशी का काम जारी है. आपको बता दें कि गृह मंत्रालय का पद संभालने के कुछ हफ्तों बाद ही अमित शाह ने कहा था कि सीमा पार से जारी फंडिंग के खिलाफ कार्रवाई को और तेज किया जाएगा. पिछले महीने ही एनआईए ने आतंकी फंडिंग मामले में पूछताछ के लिए अलगाववादी नेता मशरत आलम को जम्मू-कश्मीर की जेल से दिल्ली लेकर आई थी. 
आपको बता दें कि मशरत आलम और अन्य अलगाववादी नेताओं आसिया अंद्राबी और शब्बीर शाह पर लश्कर-ए-तैयबा के मुखिया हाफिज सईद के साथ आतंकी गतिविधियों में शामिल होने का आरोप है. हाफिज सईद 2008 के मुंबई हमलों का मास्टरमाइंड है जो इस समय पाकिस्तान में छिपा है.
साल 2018 में एनआईए ने 12 लोगों के खिलाफ चार्जशीट दाखिल की थी. जिसमें हाफिज सईद और मास्टरमाइंड सैयद सलाहुद्दीन सहित कश्मीर के 10 अलगाववादी नेता शामिल हैं. इन सभी के खिलाफ आतंक को फंडिंग और अलगाववादी गतिविधियां चलाने का आरोप है.